《南征二首 其二》
宋代·刘攽

扬越旧秦兵，苗颁尚禹征。初惊一使任，那用万人行。

友户凝昏祲，沧波触骇鲸。越裳无信息，铜柱定将倾。

服岭东南尉，戈船万里程。江通夜郎道，秋入伏波营。

插羽频封檄，驰轺屡请缨。介鳞悲物色，猿鹤怅民生。

几日封京观，归时捲旆旌。休闻七科戍，无用五阳兵。

海国犀牛远，南琛紫贝轻。平生一长剑，岁暮望欃枪。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。